ตลท.สั่ง K-TAPAC แจง Trading Alert List หลังราคาพุ่งกระฉูด
ตลท.สั่ง K-TAPAC แจง Trading Alert List หลังราคาพุ่งกระฉูด
20 เม.ย. 2564

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ประกาศให้ บริษัท คิงส์เมน ซี.เอ็ม.ที.ไอ. จำกัด (มหาชน) หรือ K และ บริษัท ทาพาโก้ จำกัด (มหาชน) หรือ TAPAC เป็นหลักทรัพย์ที่มีระดับราคาและปริมาณการซื้อขายเปลี่ยนแปลงไปมากจากช่วงก่อนหน้า และอยู่ระหว่างบริษัทชี้แจงข้อมูล (Trading Alert List)
โดยวันนี้ (20 เม.ย.64) ราคาหุ้น K ปิดตลาดที่ระดับ 1.75 บาท ปรับตัวขึ้น 0.28 บาท หรือ 19.05% ด้วยมูลค่าการซื้อขาย 111.87 ล้านบาท ขณะที่ TAPAC ปิดตลาดที่ระดับ 5.10 บาท ปรับตัวขึ้น 0.80 บาท หรือ 18.60% ด้วยมูลค่าการซื้อขาย 93.84 ล้านบาท 